** ДОО "АУТОБУСКА СТАНИЦА" НИКШИћ**

ПРОГРАМ РАДА

СА ФИНАНСИЈСКИМ ПЛАНОМ

ДОО „АУТОБУСКА СТАНИЦА“ НИКШИЋ

 ЗА 2024. ГОДИНУ





**Никшић, новембар 2023. године**

**ПРОГРАМ РАДА СА ФИНАНСИЈСКИМ ПЛАНОМ ДРУШТВА СА ОГРАНИЧЕНОМ ОДГОВОРНОШЋУ "АУТОБУСКА СТАНИЦА" НИКШИЋ ЗА 2024. ГОДИНУ**

***Уводне напомене***

На основу члана 17 став 1 алинеја 4 Одлуке о оснивању Друштва са ограниченом одговорношћу "Аутобуска станица" Никшић ("Службени лист Црне Горе - општински прописи", број 30/22), члана 21 став 1 алинеја 4 Статута Друштва са ограниченом одговорношћу "Аутобуска станица" Никшић ("Службени лист Црне Горе - општински прописи", број 50/22), Одбор директора Друштва са ограниченом одговорношћу "Аутобуска станица" Никшић је на својој 6 сједници одржаној дана 01.12.2023. године донио годишњи Програм рада са финансијским планом Друштва са ограниченом одговорношћу "Аутобуска станица" Никшић за 2024. годину.

Скупштина општине Никшић, Одлуком о оснивању Друштва са ограниченом одговорношћу "Аутобуска станица" - Никшић („Службени лист Црне Горе - општински прописи“, број 30/22), на сједници одржаној 17.06.2022. године, основала је ДОО "Аутобуска станица" Никшић за пружање станичних услуга у циљу квалитетног организовања и обављања јавног превоза путника, као и вршења других послова и услуга за потребе превоза путника.

Као правни сљедбеник Јавног предузећа “Аутобуска станица“ Никшић ДОО "Аутобуска станица"-Никшић трансформацијом је преузело права и обавезе и запослене правног претходника.

Програм је сачињен према прописаној методологији и достављен на усвајање по процедури.

ДОО"Аутобуска станица"-Никшић послује по тржишним принципима. Средства остварена по основу пословања предузећа чине приход Јавног предузећа који се користи за редовно обављање дјелатности.

У склопу својих редовних активности, предузеће континуирано предузима потребне активности и мјере у циљу што бољег и квалитетнијег задовољења интереса како путника, тако и свих запослених у ДОО "Аутобуска станица"-Никшић.

 ***Дјелатност Предузећа***

Аутобуска станица је објекат за пријем и отпрему путника у друмском саобраћају. Законом о превозу у друмском саобраћају и чл. 10 и 11 Статута ДОО "Аутобуска станица" Никшић, дефинисане су основна и допунска дјелатност предузећа.

Уосновну дјелатност спадају:

- пријем и отпрема путника,

- пријем и отпрема пртљага и ствари,

- издавање возних карата и других превозних исправа,

- чување примљених пртњага и ствари,

- пружање информација о превозу и других информација које су у функцији основне дјелатности предузећа,

- други послови утврђени законом и другим прописима из дјелокруга рада Аутобуске станице.

Допунску дјелатност чини:

- рентирање пословних простора,

- издавање рекламних површина,

- трансфер новца за Вестерн унион-Монтенегро трансферс.

Приход од основне и допунске дјелатности чини приход Предузећа.

Основна и допунска дјелатност у предузећу, обавља се у складу са Правилником о организацији и раду "Аутобуске станице" – Никшић.

***Правни статус и кадровска структура***

ДОО "Аутобуска станица" Никшић је правни следбеник ЈП „Аутобуска станица“ Никшић.

Садржину односа између организационих јединица у предузећу чине међусобна права, обавезе и одговорности у извршавању планираних послова и радних задатака који се обављају у предузећу.

Кадровска структура на дан 09.11.2023. године је:

 -ВСС...............................................4 радника,

 -ССС...............................................14 радника,

 -НК.................................................3 радника.

Стручна спрема је приказана према систематизацији радних мјеста.

***Финансијски показатељи пословања за 10 мјесеци 2022.године и 10 мјесеци 2023.године***

За исказивање финансијских ефеката у Програму рада ДОО"Аутобуска станица" - Никшић за 2024.годину, за основу се користи устаљена методологија (модел гдје се узима за полазиште финансијско пословање првих 10 мјесеци из претходне године). Доношење мјера од стране НКТ услед појаве пандемије, те повремених погоршавања епидемиолошке ситуације изазване таласом ширења Цоронавируса од марта 2019. године до средине 2022. године, у континуитету је негативно утицало на пословање нашег предузећа, а последице се у великој мјери осјећају и дан данас. Тренд негативног пословања је настављен у првој половини 2022. године, са одређеним осцилацијама зависно од ситуације са пандемијом Цовид 19, те пословни резултат који је варирао.

Уз претпоставку да је пандемија сузбијена, и да ће постепено доћи до нормализације друмског превоза путника, односно враћање тренутно укинутих аутобуских линија, те повећање броја путника на ниво из 2017., 2018. и почетка 2019. године. Ова пројекција може бити и одређеној мјери подбачена или пребачена те пословни резултат који се оствари у 2023. години може бити негативан, позитиван или на граници рентабилности обзиром да постоје екстерни фактори на које предузеће не може утицати већ само са великом пажњом пратити, те се прилагођавати пословање тренутној ситуацији.

***Укупан приход остварен у периоду од 01.01.2022.године до 31.10.2022.године:***

***ПРИХОДИ ЗА ПРВИХ 10 МЈЕСЕЦИ 2022.***

|  |  |  |
| --- | --- | --- |
|  **ОСНОВНА****ДЈЕЛАТНОСТ** | **Станична услуга** | **65.442,02** |
| **Провизија од аутобуских карата** | **33.766,95** |
| **Лежарина и перонизација** | **57.494,15** |
| **Резервације** | **1.740,72** |
| **Приход од остал. саобр. услуга** | **413,20** |
| Перонске карте | 13.789,59 |
| Приход од мјесеч. станич. карата | 9.701,80 |
| Приход од гардеробе | 181,94 |
| **Σ1** | **182.530,37** |
| **ДОПУНСКА****ДЈЕЛАТНОСТ** | Приход од пословних простора | 4.727,22 |
| Приходи од реклама и рекл. површина | 1.370,56 |
| **Σ2** | **6.097,78** |
| **УКУПНО:** | **Σ1+ Σ2** | **188.628,15** |
|  | **Помоћ оснивача** | **44.133,68** |
|  | **Укупно:** | **232.761,83** |

***Укупан приход остварен у периоду од 01.01.2023. године до 31.10.2023. године:***

***ПРИХОДИ ЗА 10 МЈЕСЕЦИ ПОСЛОВАЊА у 2023.***

|  |  |  |
| --- | --- | --- |
|  **ОСНОВНА****ДЈЕЛАТНОСТ** | **Станична услуга** | **77.955,22** |
| **Провизија од аутобуских карата** | **43.942,97** |
| **Лежарина и перонизација** | **62.081,43** |
| **Резервације** | **3.323,82** |
| **Приход од остал. саобр. услуга** | **371,88** |
| Перонске карте | 14.257,44 |
| Приход од мјесеч. станич. карата | 11.271,13 |
| Приход од гардеробе | 379,51 |
| **Σ1** | **213.583,4** |
|  **ДОПУНСКА****ДЈЕЛАТНОСТ** | Приход од пословних простора | 5.251,14 |
| Приходи од реклама и рекл. површина | 1.220,84 |
| **Σ2** | **6.471,98** |
| **УКУПНО:** | **Σ1+ Σ2** | **220.055,38** |
|  | **Помоћ оснивача** | **7.296,00** |
|  | **Укупно:** | **227.351,38** |

***Број продатих аутобуских карата и остварени приходи од основне дјелатности за станицу и превознике за 10 мјесеци 2022.године и 10 мјесеци у 2023. години:***

**2022 (јануар-октобар)**

|  |  |  |
| --- | --- | --- |
| **Бр. продатих карата** |  **Приход станице** | **Приход превозника** |
| **129.982** | **192.216,89** | **343.050,65** |

*Приказани приходи су са укалкулисаним ПДВ-ом и односе се на прве пет ставки из претходне табеле(основна дјелатност).*

**2023 (јануар - октобар)**

|  |  |  |
| --- | --- | --- |
| **Бр. продатих карата** |  **Приход станице** | **Приход превозника** |
| **132.174** | **227.195,51** | **462.049,47** |

*Приказани приходи су са укалкулисаним ПДВ-ом и односе се на прве пет ставки из претходне табеле(основна дјелатност).*

***Укупан расход остварен у периоду од 01.01.2022.године до 31.10.2022.године:***

***РАСХОДИ ЗА ПРВИХ 10 МЈЕСЕЦИ 2022.***

|  |  |
| --- | --- |
| Трошкови нето зараде | **147.614,30** |
| Трошкови пореза на зараде | **3.370,75** |
| Трошкови доприноса ПИО | **26.682,64** |
| Трошкови допр.за осигурање од нез. | **890,41** |
| Трошкови доприноса | **12.307,14** |
| Трошкови канц.материјала/инвентара | 305,33 |
| Трошкови рез.дјелова за текуће одрж. | 5.562,85 |
| Трошкови средстава за хигијену | 815,16 |
| Трошкови потрошног материјала | 1.535,89 |
| Утрошена вода | 224,69 |
| Трошкови ел.енергије | 7.848,71 |
| Остала примања радника 8 март/зимница | 5.763,96 |
| Помоћ запосленима у породици | 600,00 |
| Трошкови горива | 817,80 |
| Примања чланова УО | 6.553,00 |
| Привремени и пов. пос./Уговор о дј. ивалидно лице | 6.350,20 |
| Трошкови услуга за тек.одржавање ос.средст. | 3.161,55 |
| Одржавање инф.система | 1.500,00 |
| Трошкови комуналних услуга/одржавање чистоће | 587,21 |
| Трошкови ПТТ услуга, телефони, интернет | 446,83 |
| Трошкови репрезентације | 12,40 |
| Трошкови осигурања радника и имовине | 566,28 |
| Трошкови платног промета | 1.016,27 |
| Трошкови банкарских услуга | 159,98 |
| Таксе | 21,00 |
| Остали трошкови | 734,12 |
| **УКУПНО:**  | **235.448,47** |

***Добитак предузећа у посматраном периоду износи: 2.686,64€***

 ***Укупан расход остварен у периоду од 01.01.2023. године до 30.10.2023. године:***

***РАСХОДИ ЗА 10 МЈЕСЕЦИ ПОСЛОВАЊА У 2023. години***

|  |  |
| --- | --- |
| Трошкови нето зараде | **148.241,02** |
| Трошкови пореза на зараде | **3.904,62** |
| Трошкови доприноса ПИО | **27.479,77** |
| Трошкови допр.за осигурање од нез. | **917,07** |
| Трошкови доприноса | **12.234,98** |
| Трошкови канц.материјала/инвентара | 638,05 |
| Трошкови рез.дјелова за текуће одрж. | 293,86 |
| Трошкови средстава за хигијену | 647,08 |
| Трошкови потрошног материјала | 1.457,80 |
| Утрошена вода | 443,37 |
| Трошкови ел.енергије | 7.601,57 |
| Остала примања радника 8 март/зимница/јубилар. | 5.200,00 |
| Трошкови горива | 1.296,55 |
| Примања чланова УО | 5.668,80 |
| Привремени и повремени послови (уговори о дјелу) | 1.696,02 |
| Трошкови рекламе, пропаганде, огласа... | 220,00 |
| Трошкови услуга за тек.одржавање ос.средст. | 302,50 |
| Одржавање инф.система | 1.350,00 |
| Трошкови комуналних услуга/одржавање чистоће | 539,50 |
| Трошкови ПТТ услуга, телефони, интернет | 467,86 |
| Трошкови репрезентације | 75,78 |
| Трошкови осигурања радника и имовине | 475,33 |
| Трошкови платног промета | 1.333,09 |
| Трошкови банкарских услуга | 373,17 |
| Таксе | 232,16 |
| Остали трошкови | 323,99 |
| Трошкови пореза на добит | 344,00 |
| **Редовни трошкови текућег пословања (1)** | **223.757,97** |
| Трошкови споразумног раскида радног односа | 47.058,84 |
| **Ванредни трошкови (2)** | **47.058,84** |
| **УКУПНО:**  | **270.816,78** |

*Губитак предузећа у првих 10 мјесеци 2023. године износио је: 43*.465,40 €, при чему треба нагласити да је предузеће при редовном пословању остварило трошкове у износу од 223.757,97 €, а износ од 47.058.84 € се односи на трошак по основу споразумног раскида радног односа, са припадајућим трошковима пореза и то за 4 запослена, чија су радна мјеста након тога укинута. На овај начин предузеће је једним дијелом успјело да изврши дио неопходне реорганизације у структури запослених и смањи трошкове пословања. Ако би изузели овај дио трошка за споразумни раскид радног односа за 4 запослена, предузеће би у првих десет мјесеци 2023. године остварило позитиван резултат и то у износу од 3.593,41 €.

Програм споразумног раскида радног односа са овим запосленим реализован је у периоду од марта до маја 2023. године зависно од тога колико су запослени имали преосталих дана неискоришћеног годишњег одмора. Потребна средства за реализацију овог програма предузеће је обезбиједило из позајмице од страна власника и оснивача, односно Општине Никшић, без чије помоћи овај програм не би могао бити реализован. Требало би да пуни бенифити овог програм се осјете у 2024. години.

Нагласили би да је почетком године предузеће успјело по први пут да исплати и јубиларне награде и то у износу од 3.800,00 €, а све у складу са колективним уговором код послодавца.

Смањењем броја запослених, предузеће је створило могуђност за одређену корекцију односно повећање личних доходака преосталих запослених, а чија примања нису коригована задњих осам година.

На крају би додали да је у 2023. години помоћ оснивача у односу на 2022. годину смањена, са 44.133,68 на 7.296,00 € и то као последица нормализације пословне ситуација након пандемије Цовид 19.

Пословни резултат који је предузеће остварило у првих 10 мјесеци 2023. године је прије свега последица нормализације у друмском превозу путника у Црној Гори која је у знатној мјери повољнија него у 2022. години, те је такав развој пословног амбијента омогућио и остваривање овог пословног резултата.

Дуговања према добављачима на 31.10.2023.год износе **929,44 €**. Обавезе према добављачима измирују се на вријеме тј.приспјели рачуни плаћају се уредно.

 Дуговања превозницима на 31.10.2023. год. износе **47.383,€.** Обавезе према превозницима измирују се најкасније до 10. у мјесецу за претходни мјесец.

 Потраживања од купаца на 31.10.2022.год. износе **1.415,33 €,** а потраживање од превозника износе **6.454,34€.**

Предузеће је 31.10.2022. године на жиро рачунима пословних банака имало **50.182,81 €,** као и **17.794,04 €** у благајнама. Из ових средстава, почетком 11/2023. године предузеће је готово у потпуности успјело да измири обавезе према превозницима, добављачима и запосленима, закључно са 10/2023. године.

***План активности и планирани приходи и расходи***

У 2024.год. ће се плански имплементирати све неодложне и хитне интервенције, како на објекту тако и на техници. Прије свега планирамо да у оквиру својих могућности, а које ће одредити пословни резултат који се остварује у 2024. години реализујемо следеће активности:

-санације мањег дјела кровне површине, кречење једног дјела споњашности и унутрашњости објекта, наставак замјене унутрашње плафонске изолације,

-поправка те замјена мањег броја олука,

-поправке водоводне инсталације и наставак замјена дотрајале расвјете новом (штедном),

 -наставак замјене једног броја старих камера новим те осавременавањем видео надзора,

 -замјена застареле компјутерске опреме и надоградња информационог ситема.

За реализовање ових активности предузеће ће издвојити око 3.500,00€.

Планом активности за 2024. годину планира се остваривање прихода како из основне тако и из допунске дјелатности.

 Од основне дјелатности очекује се приход 269.115,08 € на нивоу прихода из првих 10 мјесеци 2023. године, увећани за 5% колико очекујемо да ће бити увећан приход у односу на 2023. годину. Обзиром да очекујемо да ће нормализација друмског превоз путника у потпуности нормализовати у 2024. године а који се једним и то већим дијелом нормализовала у 2023. години, мислимо да узимајући у обзир и могућност појаве елементарних непогода (у виду обилниих снијежних падавина, поплава, итд), реално смо укалкулисали повећање прихода од 5 %у односу на предходну годину.

Међутим сматрамо да ових 5 процената веома лако може бити премашено како у негативном, тако и у позитивном смислу и то не само због елементарних непогода, већ због многих других фактора који утичу на друмски превоз путника, а на које наше предузеће не може утицати.

Приходи од основне дјелатности се остварују кроз:

- станичне услуге

- провизију на продате карте

- лежарину и перонизацију

- перонскеуслуге

- перонске карте

- приход од гардеробе

- мјесечне перонске карте

Од допунске дјелатности у 2024. години, од досадашњих услуга очекују се приближно исти приходи као и у 2023.г одини. Наставиће се са додатним развијањем допунске дјелатности у дијелу валоризације преосталих рекламних површина, као и отварању туристичке агенције која би требала у знатној мјери да побољша приходе од допунске дјелатности. У правцу отварања туристичке агенције смо већ предузели одређене кораке као и консултације са Општином Никшић, како би израдили студију изводљивости и оправданости отварања исте. Настојаћемо да увећамо број заинтересованих клијената за рекламирање преко 2 дисплеја у холу аутобуске станице. Такође, наставиће се са трансфером новца посредством Вестерн унион-а.

Кад је у питању рентирање пословних простора, продужили смо уговоре са свим закупцима и у 2023.години, гдје су искоришћени 90% капацитети.

***Планирани приход од допунске дјелатности износио би 8.154,69 €***.

***Укупно планирани приход од основне и допунске дјелатности износио би (*269.115,08*+8.154,69) 277.269*,77 €*.***

Од основне и допунске дјелатности у 2023. години планира се остварење следећих прихода:

***ПРИХОДИ 2024.***

|  |  |  |
| --- | --- | --- |
| **ОСНОВНА****ДЈЕЛАТНОСТ** | Станична услуга | 98.223,58 |
| Провизија од ауто. карата | 55.368,14 |
| Лежарина и перонизација | 78.222,60 |
| Резервације | 4.188,01 |
| Перонске карте | 17.964,37 |
| Приход од мјесечних пер. карата | 14.201,63 |
| Приход од гардеробе | 478,18 |
| Приход од осталих саобраћ. услуга | 468,57 |
| **Σ1** | **269.115,08** |
|  |  |
| **ДОПУНСКА****ДЈЕЛАТНОСТ** | Приход од пословних простора | 6.616,43 |
| Приход од реклама и рекл.површина | 1.538,26 |
| **Σ2** | **8.154,69** |
| **УКУПНО:** | **Σ1+ Σ2:** | **277.269,77** |

**Планирани расходи према тренутним цијенама и обавезама у 2024. години износили би:**

 ***РАСХОДИ 2024.***

|  |  |
| --- | --- |
| Трошкови нето зараде | **181.447,01** |
| Трошкови пореза на зараде | **4.779,25** |
| Трошкови доприноса ПИО | **33.635,24** |
| Трошкови допр.за осигурање од нез. | **1.122,49** |
| Трошкови доприноса | **14.975,62** |
| Трошкови канц.материјала/инвентара | **803,94** |
| Трошкови рез.дјелова за текуће одрж. | **370,26** |
| Трошкови средстава за хигијену | **815,32** |
| Трошкови потрошног материјала | **1.836,83** |
| Утрошена вода | **532,04** |
| Трошкови ел.енергије | **9.577,98** |
| Остала примања радника 8 март/зимница/јубилар. | **3.500,00** |
| Трошкови горива | **1.555,86** |
| Примања чланова УО | **6.802,56** |
| Привремени и повремени послови (уговори о дјелу) | **2.035,22** |
| Трошкови рекламе, пропаганде, огласа... | **264,00** |
| Трошкови услуга за тек.одржавање ос.средст. | **381,15** |
| Одржавање инф.система | **1.620,00** |
| Трошкови комуналних услуга/одржавање чистоће | **647,40** |
| Трошкови ПТТ услуга, телефони, интернет | **561,43** |
| Трошкови репрезентације | **100,00** |
| Трошкови осигурања радника и имовине | **475,33** |
| Трошкови платног промета | **1.679,69** |
| Трошкови банкарских услуга | **470,19** |
| Таксе | **292,52** |
| Остали трошкови | **408,23** |
| Трошкови пореза на добит | **300,00** |
| **УКУПНО:**  | **270.989,58** |

Расходи за 2024. годину су по устаљеном правилу пројектовани на нивоу 2023. године.

Укупне расходе са 87,07% или 235.959,61€ оптеретила би бруто примања радника, а остатком од 12,93 % или 35.029,97 € би се сервисирале обавезе из текућег пословања.

 ***Предузеће у 2024. години, пословало би са условним добитком у износу од 6.280,19€.***

Важно је напоменути да ће предузеће и убудуће настојати да измирује све своје обавезе, како према превозницима и добављачима, тако и према Општини и Пореској управи и на крају према запосленим радницима, уредно и на вријеме, на начин како се то чинило до сада, иако очекујемо потешкоће са ликвидношћу и то у првој половини године надамо се да ћемо све изазове успјешно савладати.

На све планиране приходе и расходе утицаће више параметара.У првом реду то се односи на број редовних аутобуских линија, број путника корисника услуга предузећа као и цијене аутобуских карата. Такође утицаће временски услови, цијене горива, цијене електричне енергије, цијене комуналних услуга, непланирани трошкови, степен развијености допунске дјелатнсти, итд.

Благовременом контролом, преиспитивањем и могућом корекциом реализованих планираних прихода и расхода како од основне, тако и од допунске дјелатности, тежиће се на рационализацији по свим нивоима, како би смо што успјешније завршили пословну 2024.год.

***Организациона структура***

У 2024.год. у свим организационим јединицама спроводиће се респективно радни задаци и активности у зависности од захтјева наших клијената. Радна дисциплина биће подигнута на још виши ниво у односу на претходни период. Сви запослени биће обавезни да извршавају послове на начин који обезбјеђује оптимално функцинисање предузећа. Радиће се на узајамној сарадњи и још бољој координицији рада унутар и између самих служби, како је то дефинисано Правилником о раду ДОО"Аутобуска станица"-Никшић, уз високу професионалност сваког појединца у домену својих обавеза и радних задатака, као и на поштовању етичког кодекса службеника и намјештеника у локалној управи Никшић ‚чији је потписник и ДОО"Аутобуска станица"-Никшић.

Унутрашња организација у 2024. годиниће се прилагодити реалним захтјевима пословања Предузећа .

Тренутно је ДОО "Аутобуска станица"-Никшић подијељена у двије организационе цјелине и то:

 Служба дирекције.......................................................8 запослених;

 Финансијска, саобраћајна и служба обезбјеђења....13 запослених.

У оквиру саобраћајне службе већ дужи низ година функционише сопствена служба обезбјеђења лица и имовине, која обезбјеђује аутобуску станицу 24 часа.

Потребно је да у 2024. години ДОО"Аутобуска станица"- Никшић своје активности организује и усмјерава у складу са савременим саобраћајним токовима и усаглашава их са Законом о превозу у друмском саобраћају, као и осталим законима који регулишу њено пословање.

Пословање ДОО “Аутобуска станица “ - Никшић се обавња у складу са Законом о превозу у друмском саобраћају (“СЛ. лист ЦГ”,бр.71/2017 и 67/2019), Правилником о критеријумима за категоризацију аутобуских станица (објављен у “Сл.листу РЦГ”,бр.15 од 13.марта 2006.године), као и Правилником о правима и обавезама ДОО ”Аутобуска станица” - Никшић и корисника услуга Аутобуске станице у Никшићу.

На аутобуској станици се обавља пријем и отпрема аутобуса и путника на основу добијене Лиценце за пружање услуга Аутобуске станице коју рјешењем издаје Министарство на период од пет година.

Аутобуске станице се, у складу са чланом 96 Закона о превозу у друмском саобраћају, категоришу у пет категорија и означавају са абецедним редом од А до Е, с тим да ознака А припада највећој категорији.

Правилником о критеријумима за категоризацију аутобуских станица (Објављен у “СЛ.листу РЦГ”,бр.15 од 13.марта 2006.год.) се утврђују критеријуми за категоризацију аутобуских станица које утврђује комисија Министарства прије издавања Лиценце у складу са основним и додатним критеријумима.

ДОО “Аутобуска станица “ - Никшић посједује **Б** категорију-28 бодова (19 по основу основних критеријума и 9 по основу додатних критеријума). Поређења ради-за категорију А су потребна 32 бода (20 по основу основних критеријума и 12 по основу додатних критеријума. У току 2024. године., очекујемо нову категоризацију и испунјаванје услова за „А“ категорију.

Поред основних критеријума који се односе на инфраструктурну опрељјеност станице, додатни критеријуми су пратећи садржаји: угоститељска дјелатност (ресторан, кафетерија, посластичарница, остале врсте угоститељских и смјештајних услуга), туристичка агенција, пошта, мењачница, банкомат, трговачка дјелатност (продаја штампе,прехрамбени производи и остале трговине).

До појаве пандемије Цовид 19, ДОО “Аутобуска станица “Никшић је закључно са 2019.год.сваке године позитивно пословала у складу са оствареним скромним приходима. Поменута пандемија је свеколико утицала на велики пад обима пружених услуга,а тиме и на смањење остварених прихода, као и значајно смањење броја полазака аутобуса са Аутобуске станице. Од некадашњих 122 полазка дневно са Аутобуске станице, данас тај број износи око 60 полазака дневно, а викендом број полазака аутобуса износи око 40. С тим у вези, ДОО “Аутобуска станица“ Никшић је била принуђена да у складу са својим потребама смањи број запослених како би се прилагодила новонасталој ситуацији и наставила да позитивно послује.

1. Очекујемо да се настави интезиван рад инспекцијских органа (инспектора за друмски саобраћај и комуналних инспектора), ради предузимања ефикаснијих мјера и радњи којима би се елиминисале неправилности, прије свега у посебном линијском међуградском превозу и омогућило Аутобуској станици да позитивно послује.
2. Отварање туристичке агенције, за коју постоји адекватан простор и која је у претходном периоду радила као такозвана “друга рука”, није била рентабилна у постојећим околностима, и привремено је обуставлљена због евидентних губитака у раду. За њен позитиван рад неопходна је набавка једног мањег и другог већег аутобуса, који би, како за саму туристичку агенцију, тако и за Оснивача, имали вишеструку корист и уштеду. ДОО “Аутобуска станица Никшић је у контакту са Оснивачем око проналажења најбољег решења за рад туристичке агенције. Нарочито је изражена потреба превоза, како домаћих, тако и транзитних особа,за вјерски туризам, односно поклоничка путовања до манастира Острог, као и до других духовних и туристичких дестинација, укључујући и превоз до аеродрома. Поменути аутобуси,које би Оснивач набавио,би омогућили организовање једнодневних и вишедневних аранжмана, те школских екскурзија, организовање ванредних превоза за наше грађане радно ангажоване у иностранству, организовање шопинг тура у иностранство, организовање и других услуга у домену превоза и пружања туристичких услуга. Оживљавањем туристичке агенције би се у сарадњи са Туристичком организацијом Никшић могао отворити и инфо пункт гдје би путници са стране могли добити све потребне информације о знаменитостима нашега краја и пружању угоститељских и смјештајних услуга.
3. Сходно законској регулативи неопходно је регулисати градски и приградски превоз путника на постојећем перонском платоу који би се уз мања улагања привео намјени и ставио у функцију, постављањем објекта контејнерског типа са два шалтера за продају карата и овјеру путних налога као и већом надстрешницом. Такође, неопходно је постављање огласне табле са редом вожње цијенама и измјенама реда вожње као и два мобилна тоалета, што је у интересу свих грађана као и самих превозника. Са овим би се остварили вишеструки бенефити за грађане Никшића, од увођења реда у приградском саобраћају, отварање нових радних мјеста, повећали би се приходи у корист општине Никшић и смањила издавања према превозницима кроз субвенције. Перонизација, лезарина аутобуса као и провизија на продате аутобуске карте су гарант фискализације и ефикаснијег пословања.
4. ДОО ″Аутобуска станица″ - Никшић је успоставила контакт са “ЕПЦГ- Солар Градња” око постављања соларних панела на крову постојећег објекта, извршене су стручне анализе и пројекти.

***Резиме програмских активност***

1. Реализовати у 2024. години неодложне и хитне интервенције, предвиђене предложеном Стратегијом развоја предузећа за период 2015-2020. у дијелу који се односи на обавезе за 2020. годину, будући да у 2023. години због недостајућих средстава, нијесмо били у могућности да их реализујемо.
2. Предузеће ће у 2024. години, предузети све неопходне мјере и активности на побољшању нивоа услуга из основне и допунске дјелатности те проширење истих, како би се задовољиле потребе свих корисника наших услуга,као и запослених у мјери могућег.
3. Предузећемо све потребне мјере за предупређење негативних ефеката како спољних тако и унутрашњих утицаја на пословање.
4. Благовременом контролом, преиспитивањем и могућом корекциом реализованих планираних прихода и расхода како од основне, тако и од допунске дјелатности, тежиће се да се оствари рационализација по свим нивоима, како би смо што успјешније завршили пословну 2024.год.
5. Поред реалних извора покушаћемо тразитии нове-алтернативне изворе за остваривање и увећање прихода предузећа, уз максимално ангажовање управе, руководства, као и свих запослених.
6. На крају овај Програм рада ДОО"Аутобуска станица"-Никшић за 2024. годину треба посматрати са резервом, будући да нико у овом тренутку не може тачно предвидјети развој елементарних прилика у току зимског периода, као и развој економске ситуације у наредној години, што би свакако довело до мањег или већег одступања од наведених показатеља, самим тим и до поремећаја у пословању предузећа.
7. Спровести Одлуку од стране Оснивача за враћање паркинг простора у надлежност Аутобуске станице.

 Извршни директор

 Ратко Кривокапић дипл.ецц.